সবুজ গম্বুজ
সবুজ গম্বুজ (আরবি: القبة الخضراء, প্রতিবর্ণীকৃত: আল-কুবাহ আল খাদরা’) হলো নবী মুহাম্মদ (সা), খলিফা আবু বকর এবং উমরের সমাধির উপরে নির্মিত একটি সবুজ বর্ণের গম্বুজ। গম্বুজটি মদিনার মসজিদে নববীর দক্ষিণ-পূর্ব কোণে অবস্থিত। কাঠামোটি খ্রিস্টীয় ১২৭৯ সালে গঠিন হয়, যখন সমাধির উপরে একটি কাঠের বর্ণহীন ছোট গম্বুজ তৈরি করা হয়। পরে এটি ১৫ম শতাব্দীর শেষের দিকে এবং ১৮১৭ সালে একবার একবার করে দু'বার বিভিন্ন রঙ ব্যবহার করে পুনর্নির্মাণ এবং আঁকা হয়েছিল। গম্বুজটি সর্বপ্রথম ১৮৩৭ সালে সবুজ রঙে আঁকা হয়েছিল এবং পরে এর জন্য এটি সবুজ গম্বুজ হিসাবে পরিচিতি লাভ করে।